ddrg/super_eurlex huggingface dataset:
Sodba Splošnega sodišča z dne 29. januarja 2020 – Aldi/EUIPO – Titlbach (ALTISPORT)

(Zadeva T-697/18) (1)

(Znamka Evropske unije - Postopek z ugovorom - Mednarodna registracija, v kateri je imenovana Evropska unija - Figurativna znamka ALTISPORT - Prejšnja besedna mednarodna znamka in prejšnja besedna znamka Evropske unije ALDI - Relativni razlog za zavrnitev - Člen 8(1)(b) Uredbe (EU) 2017/1001 - Primerjava proizvodov in storitev - Obveznost obrazložitve - Člen 94 Uredbe 2017/1001)

(2020/C 77/64)

Jezik postopka: nemščina

Stranke

Tožeča stranka: Aldi GmbH & Co. KG (Mülheim an der Ruhr, Nemčija) (zastopniki: N. Lützenrath, U. Rademacher, C. Fürsen in M. Minkner, odvetniki)

Tožena stranka: Urad Evropske unije za intelektualno lastnino (zastopnika: E. Markakis in A. Söder, agenta)

Druga stranka v postopku pred odborom za pritožbe pri EUIPO: Aleš Titlbach (Meziboří, Češka republika)

Predmet

Tožba zoper odločbo četrtega odbora za pritožbe pri EUIPO z dne 19. septembra 2018 (zadeva R 2683/2017-4) v zvezi s postopkom z ugovorom med družbo Aldi in A. Titlbachom.

Izrek

1. Odločba četrtega odbora za pritožbe pri Uradu Evropske unije za intelektualno lastnino (EUIPO) z dne 19. septembra 2018 (zadeva R 2683/2017-4) se razveljavi v delu, v katerem se nanaša na „igrače“ iz razreda 28 v smislu Nicejskega aranžmaja o mednarodni klasifikaciji proizvodov in storitev zaradi registracije znamk z dne 15. junija 1957, kot je bil revidiran in dopolnjen.

2. Tožba se v preostalem zavrne.

3. Vsaka stranka nosi svoje stroške.

(1) UL C 25, 21.1.2019.
Sodba Splošnega sodišča z dne 12. februarja 2020 – Ruhorimbere/Svet

(Zadeva T-175/18) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Podaljšanje vpisa imena tožeče stranke na seznamu zadevnih oseb - Obveznost obrazložitve - Pravica do obrambe - Obveznost Sveta, da sporoči nove elemente, ki upravičujejo podaljšanje omejevalnih ukrepov - Napačna uporaba prava - Očitna napaka pri presoji - Lastninska pravica - Pravica do spoštovanja zasebnega in družinskega življenja - Sorazmernost - Domneva nedolžnosti - Ugovor nezakonitosti)

(2020/C 103/36)

Jezik postopka: francoščina

Stranki

Tožeča stranka: Éric Ruhorimbere (Mbuji-Mayi, Demokratična republika Kongo) (zastopniki: T. Bontinck, P. De Wolf, M. Forgeois in A. Guillerme, odvetniki)

Tožena stranka: Svet Evropske unije (zastopniki: J.-P. Hix, S. Lejeune in H. Marcos Fraile, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2017/2282 z dne 11. decembra 2017 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2017, L 328, str. 19) v delu, v katerem se nanaša na tožečo stranko.

Izrek

1. Tožba se zavrne.

2. Éricu Ruhorimbereju se naloži plačilo stroškov.

(1) UL C 161, 7.5.2018.
C 423/48

Sodba Splošnega sodišča z dne 10. oktobra 2019 – Kalypso Media Group/EUIPO – Wizards of the Coast (DUNGEONS)

(Zadeva T-700/18) (1)

(Znamka Evropske unije - Postopek z ugovorom - Prijava besedne znamke Evropske unije DUNGEONS - Prejšnja besedna znamka Evropske unije DUNGEONS & DRAGONS - Relativni razlog za zavrnitev - Verjetnost zmede - Člen 8(1)(b) Uredbe (EU) 2017/1001)

(2019/C 423/60)

Jezik postopka: angleščina

Stranke

Tožeča stranka: Kalypso Media Group GmbH (Worms, Nemčija) (zastopnik: T. Boddien, odvetnik)

Tožena stranka: Urad Evropske unije za intelektualno lastnino (zastopniki: G. Sakalaité-Orlovskiené, A. Folliard-Monguiral in H. O’Neill, agenti)

Druga stranka pred odborom za pritožbe: Wizards of the Coast LLC (Pawtucket, Rhode Island, Združene države)

Predmet

Tožba zoper odločbo četrtega odbora za pritožbe pri EUIPO z dne 21. septembra 2018 (zadeva R 599/2018 4) v zvezi s postopkom z ugovorom med družbama Wizards of the Coast in Kalypso Media Group.

Izrek

1. Tožba se zavrne.

2. Vsaka stranka nosi svoje stroške.

(1) UL C 25, 21.1.2019.
Sodba Splošnega sodišča z dne 27. junija 2019 – Aldi/EUIPO – Crone (CRONE)

(Zadeva T-385/18) (1)

(Znamka Evropske unije - Postopek z ugovorom - Prijava figurativne znamke Evropske unije CRONE - Prejšnje figurativne znamke Evropske unije crane in prejšnja besedna znamka Evropske unije CRANE - Relativni razlog za zavrnitev - Verjetnost zmede - Člen 8(1)(b) Uredbe (EU) 2017/1001)

(2019/C 305/60)

Jezik postopka: nemščina

Stranke

Tožeča stranka: Aldi GmbH & Co. KG (Mülheim an der Ruhr, Nemčija) (zastopniki: N. Lützenrath, U. Rademacher, C. Fürsen in M. Minkner, odvetniki)

Tožena stranka: Urad Evropske unije za intelektualno lastnino (zastopnika: A. Crawcour in D. Hanf, agenta)

Druga stranka pred odborom za pritožbe pri EUIPO, intervenientka v postopku pred Splošnim sodiščem: Christoph Michael Crone (Krefeld, Nemčija) (zastopnika: M. van Maele in H.-Y. Cho, odvetnika)

Predmet

Tožba zoper odločbo prvega odbora za pritožbe pri EUIPO z dne 14. marca 2018 (zadeva R 1100/2017-1) v zvezi s postopkom z ugovorom med družbo Aldi in C. M. Cronejem.

Izrek

1. Tožba se zavrne.

2. Družbi Aldi GmbH & Co. KG se naloži plačilo stroškov.

(1) UL C 285, 13.8.2018.
Sodba Splošnega sodišča z dne 28. junija 2019 – Intercept Pharma in Intercept Pharmaceuticals/EMA

(Zadeva T-377/18) (1)

(Dostop do dokumentov - Uredba (ES) št. 1049/2001 - Dokumenti, ki jih ima agencija EMA in ki vsebujejo informacije, ki sta jih tožeči stranki predložili v okviru pridobitve dovoljenja za promet z zdravilom Ocaliva - Odločba o odobritvi dostopa tretje osebe do dokumenta - Izjema v zvezi z varstvom sodnih postopkov)

(2019/C 288/64)

Jezik postopka: angleščina

Stranke

Tožeči stranki: Intercept Pharma Ltd (Bristol, Združeno kraljestvo) in Intercept Pharmaceuticals, Inc. (New York, New York, Združene države) (zastopniki: L. Tsang, J. Mulryne, E. Amos, H. Kerr-Peterson, solicitors, in F. Campbell, barrister)

Tožena stranka: Evropska agencija za zdravila (zastopniki: sprva S. Marino, S. Drosos, A. Rusanov in T. Jabłoński, nato S. Marino, S. Drosos, T. Jabłoński, R. Pita in G. Gavriilidou, agenti)

Predmet

Predlog na podlagi člena 263 PDEU za razglasitev ničnosti odločbe ASK-40399 agencije EMA z dne 15. maja 2018, s katero je bil v skladu z Uredbo Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331) tretji osebi odobren dostop do dokumenta s podatki, predloženimi v okviru vloge za pridobitev dovoljenja za promet z zdravilom Ocaliva.

Izrek

1. Tožba se zavrne.

2. Družbama Intercept Pharma Ltd in Intercept Pharmaceuticals, Inc. se naloži plačilo stroškov.

(1) UL C 311, 3.9.2018.
C 238/18

Sodba Splošnega sodišča z dne 23. maja 2019 – Sintokogio/EUIPO (ProAssist)

(Zadeva T-439/18) (1)

(Znamka Evropske unije - Mednarodna registracija, v kateri je imenovana Evropska unija - Besedna znamka ProAssist - Absolutni razlog za zavrnitev - Neobstoj razlikovalnega učinka - Člen 7(1)(b) Uredbe (EU) 2017/1001 - Člen 94 Uredbe 2017/1001 - Enakost obravnavanja)

(2019/C 238/23)

Jezik postopka: angleščina

Stranki

Tožeča stranka: Sintokogio Ltd (Nagoya, Japonska) (zastopniki: sprva V. Dalichau, S. Kirschstein-Freund in B. Breitinger, odvetniki, nato S. Kirschstein-Freund in B. Breitinger, odvetnika)

Tožena stranka: Urad Evropske unije za intelektualno lastnino (zastopnika: S. Palmero Cabezas in H. O’Neill, agenta)

Predmet

Tožba zoper odločbo drugega odbora za pritožbe pri EUIPO z dne 3. maja 2018 (zadeva R 2341/2017-2) v zvezi z mednarodno registracijo, v kateri je imenovana Evropska unija, besedne znamke ProAssist.

Izrek

1. Tožba se zavrne.

2. Sintokogio Ltd se naloži plačilo stroškov.

(1) UL C 328, 17.9.2018.
C 148/50

Sodba Splošnega sodišča z dne 12. marca 2019 – Francija/Komisija

(Zadeva T-26/18) (1)

(EKJS in EKSRP - Odhodki, izključeni iz financiranja Evropske unije - Odhodki Francije - Enkratni in pavšalni finančni popravki - Shema pomoči na površino - Identifikacijski sistem za zemljišča - Določitev upravičenih površin - Ohranjanje kmetijskih zemljišč v dobrih kmetijskih in okoljskih pogojih - Krajinske značilnosti - Resave - Nacionalni nadzorni sistem, ki temelji na neskladni opredelitvi upravičenih površin - Sorazmernost - Obveznost obrazložitve - Potrditev skladnosti - Najverjetnejša stopnja napake - Napačna uporaba prava)

(2019/C 148/47)

Jezik postopka: francoščina

Stranki

Tožeča stranka: Francoska republika (zastopniki: F. Alabrune, D. Colas, A.-L. Desjonquères in S. Horrenberger, agenti)

Tožena stranka: Evropska komisija (zastopnika: A. Lewis in D. Triantafyllou, agenti)

Predmet

Predlog na podlagi člena 263 PDEU za razglasitev delne ničnosti Izvedbenega sklepa Komisije (EU) 2017/2014 z dne 8. novembra 2017 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2017, L 292, str. 61).

Izrek

1. Tožba se zavrne.

2. Francoski republiki se naloži plačilo stroškov.

(1) UL C 112, 26.3.2018.
C 187/77

Sodba Splošnega sodišča z dne 11. aprila 2019 – Pharmadom/EUIPO - Objectif Pharma (WS wellpharma shop)

(Zadeva T-403/18) (1)

(Znamka Evropske unije - Postopek z ugovorom - Prijava figurativne znamke Evropske unije WS wellpharma shop - Prejšnja besedna nacionalna znamka WELL AND WELL - Relativni razlog za zavrnitev - Verjetnost zmede - Člen 8(1)(b) Uredbe (EU) 2017/1001)

(2019/C 187/82)

Jezik postopka: francoščina

Stranke

Tožeča stranka: Pharmadom (Boulogne-Billancourt, Francija) (zastopnik: M.-P. Dauquaire, odvetnik)

Tožena stranka: Urad Evropske unije za intelektualno lastnino (zastopnika: S. Pétrequin in A. Folliard-Monguiral, agenta)

Druga stranka pred odborom za pritožbe, intervenientka v postopku pred Splošnim sodiščem: Objectif Pharma (Vandoeuvre-lès-Nancy, Francija) (zastopnik: A. Nappey, odvetnik)

Predmet

Tožba zoper odločbo petega odbora za pritožbe pri EUIPO z dne 23. marca 2018 (zadeva R 1448/2017-5) v zvezi s postopkom z ugovorom med družbama Pharmadom in Objectif Pharma.

Izrek

1. Tožba se zavrne.

2. Družbi Pharmadom se naloži plačilo stroškov.

(1) UL C 301, 27.8.2018.
C 93/59

Sodba Splošnega sodišča z dne 17. januarja 2019 – Ecolab USA/EUIPO (SOLIDPOWER)

(Zadeva T-40/18) (1)

((Znamka Evropske unije - Mednarodna registracija, v kateri je imenovana Evropska unija - Besedna znamka SOLIDPOWER - Absolutni razlog za zavrnitev - Opisnost - Člen 7(1)(c) Uredbe (EU) 2017/1001))

(2019/C 93/76)

Jezik postopka: angleščina

Stranki

Tožeča stranka: Ecolab USA, Inc. (Wilmington, Delaware, Združene države) (zastopniki: V. Töbelmann, K. Middelhoff in C. Saatkamp, odvetniki)

Tožena stranka: Urad Evropske unije za intelektualno lastnino (zastopnika: K. Kompari in D. Walicka, agenta)

Predmet

Tožba zoper odločbo petega odbora za pritožbe pri EUIPO z dne 9. novembra 2017 (zadeva R 1182/2017-5) zaradi mednarodne registracije, v kateri je imenovana Evropska unija, besedne znamke SOLIDPOWER.

Izrek

1. Tožba se zavrne.

2. Družbi Ecolab USA, Inc. se naloži plačilo stroškov.

(1) UL C 104, 19.3.2018.
Sodba Splošnega sodišča z dne 30. marca 2022 – Singapore Airlines in Singapore Airlines Cargo/Komisija

(Zadeva T-350/17) (1)

(Konkurenca - Omejevalni sporazumi - Trg letalskega tovornega prevoza - Sklep, s katerim je bila ugotovljena kršitev člena 101 PDEU, člena 53 Sporazuma EGP in člena 8 Sporazuma med Skupnostjo in Švico o letalskem prometu - Usklajevanje elementov cene storitev letalskega tovornega prevoza (doplačilo za gorivo, doplačilo za varnost in plačilo provizij za ti doplačili) - Izmenjava informacij - Ozemeljska pristojnost Komisije - Načelo ne bis in idem - Državna prisila - Enotna in trajajoča kršitev - Znesek globe - Vrednost prodaje - Teža kršitve - Neomejena pristojnost)

(2022/C 207/42)

Jezik postopka: angleščina

Stranke

Tožeči stranki: Singapore Airlines Ltd (Singapur, Singapur), Singapore Airlines Cargo Pte Ltd (Singapur) (zastopniki: J. Kallaugher, J. P. Poitras, solicitors, in J. Ruiz Calzado, odvetnik)

Tožena stranka: Evropska komisija (zastopniki: A. Dawes in C. Urraca Caviedes, agenta, skupaj s C. Brown, barrister)

Predmet

Predlog na podlagi člena 263 PDEU za razglasitev ničnosti Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) v delu, v katerem se nanaša na tožeči stranki in, podredno, za zmanjšanje zneska globe, ki jima je bila naložena.

Izrek

1. Tožba se zavrne.

2. Evropska komisija nosi tretjino svojih stroškov.

3. Družbi Singapore Airlines in Singapore Airlines Cargo nosita svoje stroške in dve tretjini stroškov Komisije.

(1) UL C 239, 24.7.2017.
Sodba Splošnega sodišča z dne 28. septembra 2022 – Leino-Sandberg/Parlament

(Zadeva T-421/17 RENV) (1)

(Dostop do dokumentov - Uredba (ES) št. 1049/2001 - Dokument v zvezi s sklepom, s katerim je bil tretji osebi zavrnjen popolni dostop do razpredelnic s trialogi, ki se nanašajo na predlog uredbe Evropskega parlamenta in Sveta o Europolu in razveljavitvi sklepov 2009/371/PNZ in 2005/681/PNZ - Zavrnitev dostopa - Člen 4(2), druga alinea, Uredbe (ES) št. 1049/2001 - Izjema v zvezi z varstvom sodnih postopkov in pravnih nasvetov)

(2022/C 463/29)

Jezik postopka: angleščina

Stranke

Tožeča stranka: Päivi Leino-Sandberg (Helsinki, Finska) (zastopniki: O. Brouwer, B. Verheijen in S. Schubert, odvetniki)

Tožena stranka: Evropski parlament (zastopnika: N. Görlitz in J.-C. Puffer, agenta)

Intervenientki v podporo tožeče stranke: Republika Finska (zastopnik: M. Pere, agent), Kraljevina Švedska (zastopniki: C. Meyer-Seitz, H. Shev, H. Eklinder, A. Runeskjöld, M. Salborn Hodgson in R. Shahsavan Eriksson, agenti)

Predmet

Tožeča stranka s tožbo na podlagi člena 263 PDEU predlaga razglasitev ničnosti sklepa Evropskega parlamenta A(2016) 15112 z dne 3. aprila 2017, s katerim ji je bil zavrnjen dostop do sklepa Parlamenta A(2015) 4931 z dne 8. julija 2015, naslovljen na Emilia De Capitanija.

Izrek

1. Sklep Evropskega parlamenta A(2016) 15112 z dne 3. aprila 2017, s katerim je bil Päivi Leino-Sandberg zavrnjen dostop do sklepa Parlamenta A(2015) 4931 z dne 8. julija 2015, naslovljen na Emilia De Capitanija, se razglasi za ničen.

2. Parlamentu se naloži, da nosi svoje stroške in stroške, ki jih je priglasila Päivi Leino-Sandberg.

3. Republika Finska in Kraljevina Švedska nosita svoje stroške.

(1) UL C 293, 4.9.2017.
Sodba Splošnega sodišča z dne 2. februarja 2022 – Scania in drugi/Komisija

(Zadeva T-799/17) (1)

(Konkurenca - Omejevalni sporazumi - Trg proizvajalcev tovornjakov - Sklep, s katerim je bila ugotovljena kršitev člena 101 PDEU in člena 53 Sporazuma EGP - Sporazumi in usklajena ravnanja v zvezi s prodajnimi cenami tovornjakov, časovnico uvedbe tehnologij na področju emisij in prevalitvijo stroškov v zvezi s temi tehnologijami na stranke - Časovno porazdeljen „mešani“ postopek - Domneva nedolžnosti - Načelo nepristranskosti - Listina o temeljnih pravicah - Enotna in trajajoča kršitev - Omejevanje konkurence zaradi cilja - Geografski obseg kršitve - Globa - Sorazmernost - Enako obravnavanje - Neomejena sodna pristojnost)

(2022/C 128/19)

Jezik postopka: angleščina

Stranke

Tožeče stranke: Scania AB (Södertälje, Švedska), Scania CV AB (Södertälje), Scania Deutschland GmbH (Koblenz, Nemčija) (zastopniki: D. Arts, F. Miotto, C. Pommiès, K. Schillemans, C. Langenius, L. Ulrichs, P. Hammarskiöld, S. Falkner in N. De Backer, odvetniki)

Tožena stranka: Evropska komisija (zastopnika: M. Farley in L. Wildpanner, agenta)

Predmet

Predlog na podlagi člena 263 PDEU za razglasitev ničnosti Sklepa Komisije C(2017) 6467 final z dne 27. septembra 2017 v zvezi s postopkom na podlagi člena 101 PDEU in člena 53 Sporazuma o Evropskem gospodarskem prostoru (EGP) (zadeva AT.39824 – Tovornjaki) ali, podredno, za zmanjšanje zneska glob, ki so bile tožečim strankam naložene v navedenem sklepu.

Izrek

1. Tožba se zavrne.

2. Družbe Scania AB, Scania CV AB in Scania Deutschland GmbH nosijo svoje stroške in plačajo stroške, ki jih je priglasila Evropska komisija.

(1) UL C 42, 5.2.2018.
C 414/33

Sodba Splošnega sodišča z dne 5. oktobra 2020 – HeidelbergCement in Schwenk Zement/Komisija

(Zadeva T-380/17) (1)

(Konkurenca - Koncentracije - Trg sivega cementa na Hrvaškem - Sklep o nezdružljivosti koncentracije z notranjim trgom in Sporazumom EGP - Udeležena podjetja - Upoštevni trg - Znaten del notranjega trga - Presoja učinkov transakcije na konkurenco - Zaveze - Pravica do obrambe - Delna napotitev na nacionalne organe)

(2020/C 414/52)

Jezik postopka: angleščina

Stranke

Tožeči stranki: HeidelbergCement AG (Heidelberg, Nemčija) in Schwenk Zement KG (Ulm, Nemčija) (zastopniki: U. Denzel, C. von Köckritz, P. Pichler, U. Soltész, M. Raible in G. Wecker, odvetniki)

Tožena stranka: Evropska komisija (zastopniki: A. Dawes, H. Leupold in T. Vecchi, agenti)

Intervenientka v podporo tožečih strank: Duna-Dráva Cement Kft. (Vác, Madžarska) (zastopnika: C. Bán in Á Papp, odvetnika)

Predmet

Predlog na podlagi člena 263 PDEU za razglasitev ničnosti Sklepa Komisije C(2017) 1650 final z dne 5. aprila 2017 o nezdružljivosti koncentracije z notranjim trgom in Sporazumom EGP (zadeva M.7878 – HeidelbergCement/Schwenk/Cemex Hungary/Cemex Croatia).

Izrek

1. Tožba se zavrne.

2. Družbi HeidelbergCement AG in Schwenk Zement KG nosita svoje stroške in stroške, ki jih je priglasila Evropska komisija.

3. Družba Duna-Dráva Cement Kft. nosi svoje stroške v zvezi s predlogom za intervencijo.

(1) UL C 249, 31.7.2017.
Sodba Splošnega sodišča z dne 26. marca 2020 – ViaSat/Komisija

(Zadeva T-734/17) (1)

(Dostop do dokumentov - Uredba (ES) št. 1049/2001 - Obratovalec mobilnih satelitskih sistemov - Dokumenti, ki jih je Komisiji posredoval kandidat, izbran v okviru javnega razpisa - Implicitna in eksplicitna zavrnitev do dostopa - Izjema v zvezi z varstvom poslovnih interesov tretje osebe - Prevladujoč javni interes - Zavrnitev delnega dostopa)

(2020/C 175/12)

Jezik postopka: angleščina

Stranke

Tožeča stranka: ViaSat, Inc. (Carlsbad, Kalifornija, Združene države) (zastopniki: J. Ruiz Calzado, L. Marco Perpiñà, P. de Bandt in M. Gherghinaru, odvetniki)

Tožena stranka: Evropska komisija (zastopnika: S. Delaude in C. Ehrbar, agenta)

Intervenientka v podporo tožene stranke: Inmarsat Ventures Ltd (London, Združeno kraljestvo) (zastopniki: C. Spontoni, B. Amory, É. Barbier de La Serre, odvetniki, in A. Howard, barrister)

Predmet

Predlog na podlagi člena 263 PDEU za razglasitev ničnosti odločbe Komisije z molkom, s katero je bila zavrnjena potrdilna prošnja tožeče stranke z dne 10. julija 2017 za dostop do vseh informacij, ki sta jih predložili družbi Inmarsat plc, Inmarsat Ventures ali njune podrejene družbe ob njihovem sodelovanju v postopku javnih naročil Evropske unije, na podlagi katerega je bila sprejeta Odločba Komisije 2009/449/ES z dne 13. maja 2009 o izbiri obratovalcev vseevropskih sistemov, ki zagotavljajo mobilne satelitske storitve (MSS) (UL 2009, L 149, str. 65), in za vse izmenjave informacij v zvezi s tem med družbo Inmarsat in Komisijo, in za razglasitev ničnosti odločbe Komisije C(2018) 180 final z dne 11. januarja 2018, s katero je bil zavrnjen dostop do teh informacij.

Izrek

1. Postopek v zvezi z zakonitostjo odločbe Evropske komisije z molkom, s katero je bila zavrnjena potrdilna prošnja tožeče stranke z dne 10. julija 2017 za dostop do vseh informacij, ki sta jih predložili družbi Inmarsat plc, Inmarsat Ventures Ltd ali njune podrejene družbe ob njihovem sodelovanju v postopku javnih naročil Evropske unije, na podlagi katerega je bila sprejeta Odločba Komisije 2009/449/ES z dne 13. maja 2009 o izbiri obratovalcev vseevropskih sistemov, ki zagotavljajo mobilne satelitske storitve (MSS), in vse izmenjave podatkov v zvezi s tem med družbo Inmarsat in Komisijo, se ustavi.

2. V preostalem se tožba zavrne.

3. Družba ViaSat, Inc., poleg treh četrtin lastnih stroškov nosi tri četrtine stroškov, ki sta jih priglasili Komisija in družba Inmarsat Ventures.

4. Komisija poleg četrtine svojih stroškov nosi četrtino stroškov, ki sta jih priglasili družbi ViaSat in Inmarsat Ventures.

(1) UL C 22, 22.1.2018.
Sodba Splošnega sodišča z dne 20. septembra 2019 – Jinan Meide Casting/Komisija

(Zadeva T-650/17) (1)

(Damping - Izvedbena uredba (EU) št. 2017/1146 - Uvoz navojnega litega pribora (fitingov) za cevi iz tempranega litega železa s poreklom iz Kitajske, ki jih proizvaja družba Jinan Meide Castings Co., Ltd - Dokončna protidampinška dajatev - Nadaljevanje postopka po razglasitvi delne ničnosti Izvedbene uredbe (EU) št. 430/2013 - Člen 2(7)(a), (10) in (11) Uredbe (ES) št. 1225/2009 (postal člen 2(7)(a), (10) in (11) Uredbe (EU) 2016/1036) - Normalna vrednost - Poštena primerjava - Neprimerljive vrste izdelka - Člen(3), od (1) do (3), in člen 9(4) in (5) Uredbe št. 1225/2009 (postala člen 3, od (1) do (3), in člen 9(4) in (5) Uredbe 2016/1036) - Določitev škode)

(2019/C 406/31)

Jezik postopka: angleščina

Stranki

Tožeča stranka: Jinan Meide Casting Co. Ltd (Jinan, Kitajska) (zastopniki: R. Antonini, E. Monard in B. Maniatis, odvetniki)

Tožena stranka: Evropska komisija (zastopniki: J.-F. Brakeland, M. França in N. Kuplewatzky, agenti)

Predmet

Predlog na podlagi člena 263 PDEU za razglasitev ničnosti Izvedbene uredbe Komisije (EU) 2017/1146 z dne 28. junija 2017 o ponovni uvedbi dokončne protidampinške dajatve na uvoz navojnega litega pribora (fitingov) za cevi iz tempranega litega železa s poreklom iz Ljudske republike Kitajske, ki jih proizvaja družba Jinan Meide Castings Co., Ltd. (UL 2017, L 166, str. 23).

Izrek

1. Izvedbena uredba Komisije (EU) 2017/1146 z dne 28. junija 2017 o ponovni uvedbi dokončne protidampinške dajatve na uvoz navojnega litega pribora (fitingov) za cevi iz tempranega litega železa s poreklom iz Ljudske republike Kitajske, ki jih proizvaja družba Jinan Meide Castings Co., Ltd se razglasi za nično.

2. Evropski komisiji se naloži plačilo stroškov.

(1) UL C 374, 6.11.2017.
Sodba Splošnega sodišča z dne 10. septembra 2019 – Trasys International in Axianseu – Digital Solutions/EASA

(Zadeva T-741/17) (1)

(Javna naročila storitev - Postopek javnega razpisa - Storitve upravljanja aplikacij in informacijskih infrastruktur - Zavrnitev ponudbe ponudnika in oddaja javnega naročila drugim ponudnikom - Obveznost obrazložitve - Presoja obstoja neobičajno nizkih ponudb - Značilnosti in relativne prednosti izbranih ponudb - Zahteva, naj obrazložitev poda ponudnik, ki ni v položaju za izključitev in katerega ponudba je v skladu z dokumentacijo v zvezi z oddajo javnega naročila)

(2019/C 383/66)

Jezik postopka: francoščina

Stranke

Tožeči stranki: Trasys International EEIG (Bruselj, Belgija) in Axianseu – Digital Solutions SA (Lizbona, Portugalska) (zastopnika: L. Masson in G. Tilman, odvetnika)

Tožena stranka: Evropska agencija za varnost v letalstvu (zastopniki: S. Rostren, E. Tellado Vásquez in H. Köppen, agenti, skupaj z V. Ostom, M. Vanderstraetenom in F. Tulkensom, odvetniki)

Predmet

Tožba na podlagi člena 263 PDEU za razglasitev ničnosti sklepa EASA z dne 28. avgusta 2017 o zavrnitvi ponudbe konzorcija tožečih strank v okviru javnega razpisa EASA.2017.HVP.08 glede javnega naročila storitev v zvezi z upravljanjem aplikacij in informacijskih infrastruktur v Kölnu (Nemčija) ter oddaji kaskadnih javnih naročil trem drugim ponudnikom.

Izrek

1. Sklep Evropske agencije za varnost v letalstvu (EASA) z dne 28. avgusta 2017 o zavrnitvi ponudbe konzorcija družb TRASYS International EEIG in Digital Solutions SA v okviru javnega razpisa EASA.2017.HVP.08 glede javnega naročila storitev v zvezi z upravljanjem aplikacij in informacijskih infrastruktur v Kölnu (Nemčija) ter oddaji kaskadnih javnih naročil trem drugim ponudnikom se razglasi za ničen.

2. Agenciji EASA se naloži plačilo stroškov.

(1) UL C 13, 15.1.2018.
2.

Družbi Qualcomm, Inc. in Qualcomm Europe, Inc. nosita stroške postopka, vključno s stroški postopka za izdajo začasne odredbe.